**Zbârle zălude**

*Petruvio*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

{Pe Dumnezeu nu l-a cuprins, intuit ori exprimat nici o simțire, nici o imaginație, nici o părere, nici o rațiune, nici o stiință...

Dionysios (Aeropagitul) – De Divinis Nominibus}

Zvântă zeița zâmbet zemos,

Zguduie zlotul zațul zelos,

Zdravene zgomote se zvârcolesc,

Zebre zambile zlătarii zbicesc.

Zidit-ai om

cu Tine să aib' asemanare

deși știai că

orice

sinapsă

naște întrebare.

Zarzavat pe zbârcitură,

Zahana pe zdrelitură,

Zaiafet în zeflemea,

Zarvă zare-n zori zăbrea.

Și izbăvește, Doamne,

de liberul arbitru

ca nu mai am putere

și mintea-mi o ia razna

spunând ca trupu-mi firav

cu sufletul

nu poate a-l împărți

în parte,

ori chiar în jumătate.

Zoi zevzeci se zmeură,

Zloata nu se zai zvârlugă,

Zmeul zar se zgârie

Cu zenitul zgardă-n zgură.

Că ea e suverană

și-i place trupul

gol de suflet;

el -

singurul

prieten al Tău

și poate mie

reazem într-u Tine -

să fie dat afară

și să pățească, Doamne,

a lumei grea,

de neiertat ocară?

Zdupăie zdupa prin zbârci,

Zarea zgâlțâie zefirul,

Zece zero zice zgârci

Zac ca zavera pe zbirul.

Fă, Doamne, un pustiu de bine

să nu mai fiu străpuns

de gânduri inutile

și fă-mă, Doamne,

piatră sau lut

să nu mai am cuvinte,

să tac și să fiu mut.

Un zigzag de zurbagiu

Zbârnâie ca un zurliu

Zbenguindu-se zglobiu

De zână cu un zapciu.

Să mă izbească

daltă și ciocan,

să fiu călcat de cizmă

și frământat chirpici,

cuvântul să imi sece

cât mai mă ții pe-aici

căci plin mi-e capul de-ntrebări,

ca mușuroiul de furnici.

Zețăie zețarul zețe

Și zaraful zăgănețe,

Zori de zi zoresc cu zorul,

Zbate zbatul zău zăvorul.

Mă-ntreb \*

dacă exiști

și, dacă da,

de ce?

și din ce esti făcut?,

au nu cumva

de om

esti conceput?

In zadar zbiera zănatic

Zeama zariștea zbârlită

Căci zicala zvârle zvonul

Pe zăpada zălogită.

Ești infinit? și

ești perfect?;

mai e Unul ca Tine?;

ești Tu etern?;

ești adevăr și bine?

Zbor zăbale zăbăuce

Prin zăbava din zăvoi,

Zarzăra zăludă zice:

Zbenguiți din zurgălăi!

Tu ești Cel Care Este

dar e non-existența

o palidă poveste?

Zâmbre zdreanța zodie,

Zarurile zadă zob,

Zona zoster zer în zeghe,

Zănoagă zăgaz zălog.

Le știi pe toate?;

îți poți schimba stiința?

Ce vrei,

vrei din necesitate?,

dar poți să-Þi schimbi voința?

Zărește zăritul zarea de zale,

Zăngane zanga zulufi de zorzoane,

Zumzăie zumza zvelte ziare,

Zgândără zimbrul zaharicale.

Poți face ca făcutele-ți

să nu fi fost făcute?

și ai putea a face toate

mai bine decât le-ai făcut?

Zigoma zimbil zgâiește,

Zimogene zid zambos,

Zbornic zebu zen zvâcnește,

Zvelca zarnă zgrunțuros.

Și om zidit-ai cu ce scop?;

era în cosmos prea mult bine

și rău mai nu era deloc?

Iar durerea?

era prea greu

de suportat

de unul singur?,

fie el chiar

și Dumnezeu?

Se zurui și o zbughi,

Zâzania zadarnic zincui,

Zăvodul se zgâi și zisa zdrăngăni,

Se zvăpăia zbanghiul și zvâcni,

Zimț zestrea zoolog zdrobi.

Dar,

în

sfârșit,

acum

ești

Doamne

fericit?

Zburda-n zavistie zemunul,

Se zămislea zugrav zbuciumul

Zăbavă zeolit.

Zamcă zăcământ zăplan zăbunul

Zghihară zoizit.

Cu mintea eu cutez,

dar nu pot a patrunde

adânca Ta lumină

cu de lumină umbre.

\* Acestea sunt întrebări pe care le-a sistematizat și a încercat a le afla răspunsul Toma de Aquino

în Summa Theologiae – Despre Dumnezeu